OpenLLM-France/wikimedia huggingface dataset:
# Tèids

Els tèids o teids (Teiidae) són una família de sauròpsids escatosos distribuïda des del nord d'Amèrica del Sud i el Carib.

## Característiques

Els tèids inclouen sargantanes de cos allargat, membres ben desenvolupats, proveïdes d'escates granulars dorsals, i les plaques centrals grans, rectangulars; el cap té plaques grans. La mida varia molt, de 7 a 50 cm de longitud, segons les espècies.

## Història natural

L'hàbitat és una varietat àmplia d'ambients xeròfits i sabanes, i pasturatges propers a la selva. La reproducció és ovípara; Cnemidophorus, Kentropyx i Teius inclouen espècie unisexuals i bisexuals; les espècies unisexuals són sovint simpàtriques amb una o més espècies bisexuals. Presenten moviments ràpids, especialment les més petites, apareixen solament quan les temperatures diürnes són altes i permeten una activitat constant.

## Taxonomia

Els tèids es classifiquen en dos grups:
* El dels llangardaixos del gènere Tupinambis, que són majors de 30 centímetre de llarg total, carnívors o omnívors, caça petits vertebrats i artròpodes.
* L'altre grup conté els tàxons més petits; són menors a 16 centímetres de llarg total i inclou els gèneres Ameiva, Cnemidophorus, Kentropyx, i alguns altres.

## Vegeu també

* Callopistes palluma

## Referències

* ↑ Ruaix i Vinyet, J. «Punts conflictius d'ortografia». Llengua Nacional, 83, T2 2013.
# Trebeurdenita

La trebeurdenita és un mineral de la classe dels òxids, que pertany al grup de la fougerita. Va ser anomenat així pel poble de Trebeurden, prop dels aiguamolls on va ser trobat el mineral tipus. Inicialment va ser descrit com a fougerita, en ser trobat en un intercreixement amb dues fases amb diferents ràtios Fe$^{2+}$:Fe$^{3+}$. La fase amb una Fe$^{2+}$:Fe$^{3+}$ = 2:1 s'anomena fougerita, mentre que la fase amb ràtio Fe$^{2+}$:Fe$^{3+}$ = 1:2 va ser anomenada com a nova espècia: trébeurdenita; les dues fases pertanyen al mateix grup mineral.

## Característiques

La trebeurdenita és un element químic de fórmula química Fe₂$^{2+}$Fe₄$^{3+}$O₂(OH)$_{10}$CO₃·3H₂O. Cristal·litza en el sistema trigonal.
Segons la classificació de Nickel-Strunz, la trebeurdenita pertany a «04.FL: Hidròxids (sense V o U), amb H2O+-(OH); làmines d'octaedres que comparetixen angles» juntament amb els següents minerals: woodallita, iowaïta, jamborita, meixnerita, fougerita, hidrocalumita, kuzelita, aurorita, calcofanita, ernienickelita, jianshuiïta, woodruffita, asbolana, buserita, rancieïta, takanelita, birnessita, cianciul·liïta, jensenita, leisingita, akdalaïta, cafetita, mourita i deloryita.

## Formació i jaciments

S'ha descrit només al nord de França.

## Referències

* ↑ «Trébeurdenite» (en anglès). Mindat. [Consulta: 7 novembre 2015].
Supergrup de la hidrotalcita :
# Tuckerman Hall

Tuckerman Hall és una sala de concerts a Worcester, Massachusetts. Va ser construït el 1902, per l'arquitecte Josephine Wright Chapman, en estil neoclàssic i restaurat el 1999. És la seu de l'Orquestra Simfònica de Massachusetts, encara que actualment té altres usos com sala de casaments, recepcions i altres esdeveniments.

## Història

L'edifici va ser construït per a l'ús del Worcester Woman's Club en 1902. Es diu així per Elizabeth Tuckerman, l'àvia de Stephen Salisbury III, que va donar la terra, perquè dispossara d'ella lliurement el Museu d'Art de Worcester.
El 3 de març de 1980, Tuckerman Hall es va registrar al Registre Nacional de Llocs Històrics.
El 4 d'octubre de 2000, Tuckerman Hall va ser declarat Projecte Oficial de Save America's Treasures.

## Referències

* 1 2 «Tuckerman Hall». Arxivat de l'original el 2016-03-04. [Consulta: 19 octubre 2017].
* ↑ «See Tuckerman Hall on WeddingWire» (en anglès). [Consulta: 19 octubre 2017].
* ↑ «Tuckerman Hall». [Consulta: 19 octubre 2017].
* ↑ «[https://web.archive.org/web/20160304040506/http://www.tuckermanhall.org/chapmanfull.pdf Josephine Wright Chapman and Tuckerman Hall]». Tuckerman Hall org., pàg. 30. Arxivat de l'original el 2016-03-04 [Consulta: 19 octubre 2017]. Arxivat 2016-03-04 a Wayback Machine.
* ↑ «Worcester! The Creative City» (en anglès). worcestermass.org/. [Consulta: 19 octubre 2017].
# Quincy (Florida)

Quincy és una població dels Estats Units a l'estat de Florida. Segons el cens del 2000 tenia 6.982 habitants.

## Demografia

Segons el cens del 2000, Quincy tenia 6.982 habitants, 2.657 habitatges, i 1.830 famílies. La densitat de població era de 353,8 habitants/km².
Dels 2.657 habitatges en un 30,5% hi vivien nens de menys de 18 anys, en un 36,2% hi vivien parelles casades, en un 28,1% dones solteres, i en un 31,1% no eren unitats familiars. En el 27,9% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,17.
Per edats la població es repartia de la següent manera: un 27,8% tenia menys de 18 anys, un 9,6% entre 18 i 24, un 25,7% entre 25 i 44, un 20,6% de 45 a 60 i un 16,4% 65 anys o més.
L'edat mediana era de 35 anys. Per cada 100 dones de 18 o més anys hi havia 72,1 homes.
La renda mediana per habitatge era de 29.393 $ i la renda mediana per família de 31.890 $. Els homes tenien una renda mediana de 27.871 $ mentre que les dones 22.025 $. La renda per capita de la població era de 15.133 $. Entorn del 16,8% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Quincy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Quincy». American Fact Finder. Oficina del Cens dels Estats Units, 12-01-2010.
# Amaya (cràter)

Amaya és un cràter d'impacte en el planeta Venus de 34,5 km de diàmetre. Porta el nom de Carmen Amaya (1918-1963), ballarina i cantant de flamenc espanyola, i el seu nom va ser aprovat per la Unió Astronòmica Internacional el 1991.

## Referències

* ↑ «Amaya». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# AngularJS

AngularJS (o també Angular.js) és un entorn de treball per a aplicacions web de codi lliure mantingut per l'empresa Google i per una comunitat de particulars i empreses. AngularJS s'adeça a desenvolupar aplicacions d'una única pàgina. L'objectiu és augmentar les aplicaciones basades en navegador amb capacitat de Model-Vista-Controlador (MVC), en un esforç de millorar el desenvolupament i la depuració. AngularJS forma part del programari anomenat MEAN, juntament amb MongoDB, express.js i Node.js

## Directives AngularJS

Les directives són marques en els elements de l'arbre DOM, en els nodes de l'HTML, que indiquen al compilador d'Angular el comportament d'aquests elements. Són útils per a definir nous codis html —com botons o, per exemple un footer complet-- i també per a crear conceptes més complexos que incloguin funcions o variables dinàmiques definides directament dins DOM.

### Directives Nadiues

| Directiva | Descripció |
| ngApp (ng-app) | És la directiva que s'encarrega d'arrancar una aplicació Angular tot indicant l'element arrel. |
| ngController (ng-controller) | És la directiva que permet indicar la vista on treballa el nostre controlador. |
| ngModel (ng-model) | És la directiva que representa el model o dada, permet d'obtenir la informació entrada per l'usuari en algun element del formulari, sigui un input, select o textarea. |
| ngClick (ng-click) | Aquesta directiva treballa directament relacionant a l'event click, es pot associar alguna funcionalitat quant l'usuari faci click sobre algun element. |
| ngInit (ng-init) | Aquesta directiva permet avaluar una expressió en el camp d'existència/Àmbit (scope) on s'està treballant. |
| ngRepeat (ng-repeat) | Aquesta directiva permet d'iterar una col·lecció de dades, generar una plantilla per cada element de la col·lecció i pintar-lo en la vista, cada template o plantilla rep el seu propi àmbit ($scope). |
| ngChange (ng-change) | Aquesta directiva detecta qualsevol canvi que es produeixi dintre d'una etiqueta d'entrada, siguin inputs, checkbox, etc. |
| nShow (ng-show) | ngHide (ng-hide) | Aquestes directives permeten mostrar i ocultar alguna part de la vista segons la condició que li assignem. |
| ngBind (ng-bind) | Aquesta directiva té la mateixa funcionalitat que les claus {}, però amb millor resposta temporal. |

### Directives Pròpies

Malgrat que Angular té implementades un gran nombre de directives, es poden crear directives definides per l'usuari.

## Referències

* ↑ «AngularJS — Superheroic JavaScript MVW Framework» (en anglès). https://angularjs.org/.+[Consulta: 14 juny 2017].
* ↑ «AngularJS Tutorial» (en anglès). https://www.w3schools.com.+[Consulta: 14 juny 2017].
* ↑ «Angular Docs» (en anglès). https://angular.io/.+[Consulta: 14 juny 2017].
* ↑ «Angular 1.x Lessons - Screencast Video Tutorials» (en anglès). https://egghead.io. Arxivat de l'original el 2016-10-12. [Consulta: 14 juny 2017].

## Vegeu també

* Entorn de treball per a aplicacions web
# Dandong

Dandong ((xinès)), anteriorment coneguda com a Andong i Antung, és una ciutat amb nivell de prefectura de la província de la Xina de Liaoning. És la ciutat de frontera més gran de la Xina, està encarada amb la ciutat de Sinuiju de Corea del Nord a través del riu Yalu, que marca la frontera Sino-Coreana. Al sud-oest de la ciutat el riu desemboca a la Badia de Corea. Dandong té una situació estratègica i té un port important. Esta connectada per ferrocarril amb Shenyang i Sinuiju.
El seu centre administratiu té uns 2,45 milions d'habitants (2010). La part més oriental de la Gran Muralla xinesa es troba aquí.

## Ciutats agermanades

Dandong és una ciutat agermanada amb:
* Tokushima, Japó (1991)
* Doncaster, South Yorkshire, Regne Unit (1988)
* Wilmington (Carolina del Nord), Estats Units (1986)

## Referències

* ↑ Rogers, Jenny. "New group reaches out to China Arxivat 2012-10-06 a Wayback Machine.." Gold Coast Bulletin. octubre 2, 2012. Retrieved on octubre 23, 2012.
* ↑ Kanto, Dick K. and Mark E. Manyin. China-North Korea Relations. DIANE Publishing. desembre 28, 2010. 10. Retrieved from Google Books on octubre 23, 2012. ISBN 1437985114, 9781437985115.
* ↑ «Dandong China-Dandong Briefing-Population and Employment». Arxivat de l'original el 2009-03-03. [Consulta: 28 juny 2015].
* ↑ «China Expat city Guide Dalian». China Expat, 2008. [Consulta: 8 febrer 2009].

## Enllaços externs

* Government website
* Government website (Archive)
# (10185) Gaudi

(10185) Gaudi és un asteroide descobert el 18 d'abril de 1996 pel belga Eric Walter Elst a l'Observatori Europeu Austral, al desert d'Atacama, a Xile. La designació provisional que va rebre era 1996 HD21. Fou batejat en homenatge a l'arquitecte català, Antoni Gaudí i Cornet (1852-1926), fill de Reus.

## Referències

* ↑ Afirmat a: Minor Planet Center Database.
* 1 2 3 «JPL Small-Body Database». [Consulta: 27 novembre 2023].
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=10185.
* 1 2 3 4 5 6 7 8 «JPL Small-Body Database». [Consulta: 7 febrer 2024].

## Enllaços externs

* Dades actualitzades de la NASA amb l'òrbita de (10185) Gaudi (anglès)
Viccionari
# (14) Irene

(14) Irene és un asteroide molt gran del cinturó d'asteroides. És un asteroide rocós que conté també ferro i níquel. Va ser descobert des de l'Observatori George Bishop de Londres per l'astrònom anglès John Russell Hind el 19 de maig de 1851. És el nombre 14 de la sèrie. La seva corba de llum, bastant plana, indica que és un objecte esfèric. S'han observat quatre ocultacions estel·lars per part d'Irene.

## Referències

* 1 2 3 4 5 6 7 «JPL Small-Body Database». [Consulta: 16 octubre 2023].
* 1 2 3 4 5 6 7 8 9 «JPL Small-Body Database». [Consulta: 23 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 14. Editorial: Springer Science+Business Media. Llengua del terme, de l'obra o del nom: anglès.
* ↑ «JPL Small-Body Database Browser: 14 Irene», 2008-04-14 last obs. [Consulta: 27 novembre 2008].
Viccionari
# A Living Memory

A Living Memory és una pel·lícula en blanc i negre produïda per l'Éclair American i dirigida per Étienne Arnaud o per Alec B. Francis, que es va estrenar el 26 de març de 1912. Els actors principals van ser Alec B. Francis, Dorothy Gibson i John G. Adolfi.

## Repartiment

* Alec B. Francis (John Ransome)
* Dorothy Gibson (la noia)
* Julia Stuart (la servent fidel)
* John G. Adolfi (Mr. Cuthbert)

## Argument

La pel·lícula explica la història d'un home que fa anys que viu retirat, aferrat a la memòria d'una dona que va estimar malgrat que al final es va casar amb l'equivocada. Sempre té present el rostre de la seva estimada. Un dia que es troba assegut a la seva biblioteca contemplant una fotografia del seu amor, la minyona anuncia la visita d'una jove. La carta que porta amb ella prové de la seva estimada. Li explica que després d'anys de llarga lluita contra les adversitats i sentint que s'està morint, necessita que tingui cura de la seva filla. La noia, que és la viva imatge de la seva mare, es fa de seguida un lloc en el seu cor i porta a la casa una nova llum. Al principi, això només mostra al vell com de magnífica podria haver estat la seva vida i és massa dolorós per a ell.Tot plegat fa que s'enamori de la jove. De totes maneres conscient de la seva edat i tracta d'amagar els seus sentiments. Fins i tot encoratja la noia a fixar-se amb un jove amic seu per acabant descobrint que és a ell que la noia estima.

## Referències

* 1 2 «The Revelations of a Look in at the Eclair Studio». Moving Picture News V, 11, 16-03-1912, pàg. 26.
* ↑ «Correction». Motion Picture Story Magazine IV, 8, 01-09-1912, pàg. 158.
* ↑ «Calendar of Independent Releases». Moving Picture World vol 11, num 13, 30-03-1912, pàg. 1182.
# A Little White Lie

A Little White Lie és una pel·lícula de comèdia independent nord-americana del 2022 escrita i dirigida per Michael Maren i basada en la novel·la Shriver del 2013 de Chris Belden. És protagonitzada per Michael Shannon, Kate Hudson, Don Johnson i Zach Braff. El film tracta d'un manetes amb el mateix nom que un escriptor famós que és convidat per error a un festival literari, és ben rebut per fans i escriptors, però s'exposa com un impostor quan arriba l'autèntic Shriver.
La producció estava prevista inicialment per començar el 2017, però es va ajornar fins al 2020. Amb un nou repartiment, el rodatge va començar el febrer del 2020 i va faltar una setmana per acabar abans que la pandèmia de la COVID-19 va aturar la producció fins més d'un any després. Es va estrenar als cinemes i en vídeo sota demanda el 3 de març de 2023. Ha estat subtitulada al català.

## Repartiment

* Michael Shannon com a Shriver
* Kate Hudson com a Simone Cleary
* Romy Bryne com a Teresa
* Don Johnson com a T. Wasserman
* Da'Vine Joy Randolph com a Delta Jones
* Aja Naomi King com a Blythe Brown
* Benjamin King com as Jack Blunt
* M. Emmet Walsh com a Dr. Baldwin
* Perry Mattfeld com a Layla
* Mark Boone Junior com a Lenny

## Referències

* ↑ «A Little White Lie». Goita què fan, ara!. [Consulta: 13 març 2024].

## Enllaços externs

* A Little White Lie - Lloc web oficial
# Abu-Ishaq al-Husrí

Abu-Ishaq Ibrahim ibn Alí ibn Tamim al-Qayrawaní al-Husrí, més conegut com a Abu-Ishaq al-Husrí (àrab: أبو إسحاق الحصري, Abū Isḥaq al-Ḥuṣrī) o, simplement, com a al-Husrí (1022 - abans de 1100) fou un poeta i escriptor àrab d'Ifríqiya que va viure a Kairuan al segle xi.
Va escriure poesia però les obres principals són en prosa:
* Zahr al-àdab wa-thàmar al-albab
* Jam al-jawàhir fi-l-múlah wa-n-nawàdir
* Nur at-tarf wa-nawr az-zarf
* Kitab al-Masun fi-sirr al-hawà al-maknun

## Referències

* Encyclopaedia of Islam, Brill Publishers, Leiden, s.v. "(al-)Ḥuṣrī".
# Abu-Jàfar ad-Dabbí

Abu-Jàfar Àhmad ibn Yahya ibn Àhmad ibn Amira ad-Dabbí o, més senzillament, Abu-Jàfar ad-Dabbí (en àrab Abū Jaʿfar aḍ-Ḍabbī) fou un savi andalusí del segle xii, nascut a Vélez, a l'oest de Llorca. Va viatjar al nord d'Àfrica incloent Egipte, però va passar la major part de la seva vida a Múrcia. Va morir al començament del 1203.
Va escriure un diccionari biogràfic de savis andalusins (Búghyat al-multamis fi-tarikh rijal ahl al-Àndalus, publicat per Codera i Ribera el 1895) i una breu història dels musulmans a Hispània.

## Referències

* Encyclopaedia of Islam, Brill Publishers, Leiden, s.v. «(al-)Ḍabbī, Abū Djaʿfar».
# Accident aeri

Un accident aeri és definit per l'Organització d'Aviació Civil Internacional un esdeveniment en el qual una persona resulta ferida o morta, l'aeronau pateix desperfectes o aquesta resulta perduda o inaccessible.

## Accidents més greus

* El pitjor accident aeri de la història de l'aviació va succeir a Tenerife, Espanya el 27 de març de 1977. Un Boeing 747 Jumbo de la companyia KLM es va enlairar sense permís de l'aeroport "Los Rodeos" ple de boira mentre un altre Boeing 747 Jumbo de Pan Am intentava sortir de la pista; les dues aeronaus van impactar en la pista. Conegut com el Desastre de Tenerife va causar la mort de 583 persones.
* El segon pitjor accident d'aviació i també el pitjor en involucrar a una sola aeronau va passar el 12 d'agost de 1985. Un Jumbo de Japan Air Lines va patir una descompressió i va perdre el control. Va estavellar-se al Mont Osutaka, Japó i hi van morir 520 persones.
* El tercer pitjor accident d'aviació va ocórrer el 12 de novembre de 1996, quan un 747 de Saudi Arabian va xocar a l'aire frontalment contra un avió IL-76 de Kazahkstan Airlines. Hi van morir 349 persones i és la pitjor col·lisió aèria de la història.

## Altres accidents

* En 1975 va ocórrer una intoxicació alimentària causada per Staphylococcus aureus per la empresa de aviació JAL (Japan Airlines) en un boeing 747 direcció a l'aeroport Charles de Gaulle, París, on 197 persones es van a intoxicar. Afortunadament no hi va haver de lamentar víctimes mortals.

## Estadístiques

L'ONG Aircraft Crashes Record Office (ACRO), basada a Ginebra, recull les estadístiques dels accidents d'aviació d'aeronaus amb capacitat per a més de 6 passatgers però excloent helicòpters, globus aerostàtics i avions militars. A més només comptabilitza els accidents amb danys que signifiquin la retirada de l'avió, així ja que només tenen en compte els accidents més greus.
| Any | Morts | Núm. d'accidents |
| 2018 | 1,040 | 113 |
| 2017 | 399 | 101 |
| 2016 | 629 | 102 |
| 2015 | 898 | 123 |
| 2014 | 1.328 | 122 |
| 2013 | 265 | 138 |
| 2012 | 794 | 119 |
| 2011 | 828 | 117 |
| 2010 | 1.115 | 130 |
| 2009 | 1.103 | 122 |
| 2008 | 884 | 156 |
| 2007 | 971 | 147 |
| 2006 | 1.294 | 166 |
| 2005 | 1.459 | 185 |
| 2004 | 771 | 172 |
| 2003 | 1.230 | 199 |
| 2002 | 1.413 | 185 |
| 2001 | 4.140 | 200 |
| 2000 | 1.582 | 189 |
| 1999 | 1.138 | 211 |

## Referències

* ↑ «International Investigation Standards». The Investigation Process Research Resource Site, 11-10-1994. [Consulta: 9 gener 2015].
* ↑ ACRO Presentation Arxivat 2012-11-04 a Wayback Machine.. Consultat el 12 de maig de 2012
* ↑ Death number by year Arxivat 2015-11-04 a Wayback Machine. (ACRO)
* ↑ Accident number by year Arxivat 2011-08-15 a Wayback Machine. (ACRO)
* ↑ Bureau of Aircraft Accidents Archives (B3A): Death rate by year

## Vegeu també

* Aviació
* Aeronau
* Avió
# Acorralat (pel·lícula de 2013)

Acorralat (originalment en anglès, Officer Down) és una pel·lícula d'acció estatunidenca de 2013 dirigida per Brian A. Miller. Stephen Dorff interpreta un policia corrupte que busca la redempció. S'ha doblat al català.

## Sinopsi

Mentre investiga una sèrie de crims contra dones joves, un agent de policia, en Dorff, busca ser redimit.

## Repartiment

* Stephen Dorff com el detectiu David "Cal" Callahan
* Dominic Purcell com a Royce Walker
* David Boreanaz com el detectiu Les Scanlon
* Bree Michael Warner com el detectiu Brogan
* Brette Taylor com a la fiscal assistent de districte Loughlin
* AnnaLynne McCord com a Zhanna Dronova
* Zoran Radanovich com a Ivan Zavalon/Sergei Dronov
* Soulja Boy Tell 'Em com a Rudy
* Jas Anderson com a Ellis Dracut
* Stephen Lang com el tinent Jake LaRussa
* James Woods com el capità John Verona
* Elisabeth Röhm com a Alexandra Callahan
* Walton Goggins com el detectiu Nick Logue/Angel
* Laura Harris com a Ellen Logue
* Tommy Flanagan com el pare Reddy
* Oleg Taktarov com a Oleg Emelyanenko
* Johnny Messner com a McAlister
* Kamaliya com a Katya
* Bea Miller com a Lanie Callahan
* Marisa Pierinias com a Monica Logue
* A.K. Debris com a James
* Misha Kuznetsov com a Sergei Dronov

## Desenvolupament

La pel·lícula es va anunciar per primera vegada el 3 de maig de 2011. El rodatge va començar més tard aquella setmana a Connecticut. El guió de la pel·lícula va ser escrit per John Chase i dirigit per Brian A Miller. Les primeres imatges del plató es van revelar el 6 de maig de 2011.
Al Festival de Canes de 2012, es va anunciar que la pel·lícula seria distribuïda per Anchor Bay. El cartell oficial de la pel·lícula també es va revelar al mateix festival.

## Estrena

Anchor Bay va programar una estrena limitada el 18 de gener de 2013 i va recaptar 1.463 dòlars als Estats Units.

## Referències

* ↑ Olsen, Mark «Review: 'Officer Down' trapped in a jumbled story». Los Angeles Times, 17-01-2013.
* ↑ «Acorralat». Goita què fan ara, 2013. [Consulta: 11 novembre 2022].
* ↑ Fleming, Mike. «David Boreanaz Set For Indie 'Officer Down'». Deadline.com, 03-05-2011. [Consulta: 23 setembre 2012].
* ↑ «David Boreanaz Spotted Filming Officer Down in Connecticut - Bones». Wetpaint.com, 06-05-2011. [Consulta: 23 setembre 2012].
* ↑ «Cannes 2012: Anchor Bay Takes Two Action Movies, 'Officer Down' and 'Pawn'». The Hollywood Reporter, 22-05-2012. [Consulta: 23 setembre 2012].
* ↑ Kay, Jeremy. «Anchor Bay, Red Sea strike deals on Officer Down, Pawn | News | Screen». Screendaily.com, 22-05-2012. [Consulta: 23 setembre 2012].
* ↑ «STRUCK BY LIGHTNING and WHITE HOUSE TAKEN Posters from Cannes». Collider, 24-05-2012. Arxivat de l'original el 2012-10-12. [Consulta: 23 setembre 2012].
* ↑ «Officer Down (2013) - Financial Information». [Consulta: 11 novembre 2022].
# Acosmium

Acosmium és un gènere d'angiospermes inclòs en la família Fabaceae.

## Taxonomia

* Acosmium bijugum
* Acosmium brachystachyum
* Acosmium cardenasii
* Acosmium dasycarpum
* Acosmium diffusissimum
* Acosmium fallax
* Acosmium glaziovianum
* Acosmium lentiscifolium
* Acosmium nitens
* Acosmium panamense
* Acosmium parvifolium
* Acosmium praeclarum
* Acosmium subelegans
* Acosmium tenuifolium
* Acosmium tomentellum
* Acosmium trichonema

## Enllaços externs

* ILDIS Version 10.01
# Aeonium vestitum

Aeonium vestitum és una planta endèmica de la població de Tijarafe (illa de La Palma, Canàries) a uns 600 msnm. És pràcticament similar a Aeonium holochysum i es troba a dins del grup A. holochysum (A. manriqueorum, A. holochysum i A. rubrolineatum). El seu hàbitat natural es troba al nord-oest de La Palma. És un arbust ramificat de fins a 150 cm d’alçada, de tija gruixuda i carnosa. Té com les seves espècies germanes llargues i lleugeres fulles suculentes espatulades de color verd brillant i marges groguencs, lleugerament ciliades, que formen rosetes al final de les tiges amb un diàmetre màxim de 0,25 m, diferenciant dels seus parents més pròxims que la seva inflorescència és glabra, relativament petita i que persisteixen les fulles mortes diversos anys a la planta. Les grans inflorescències grogues apareixen en el seu hàbitat natural entre els mesos de juliol i agost.

## Referències

* ↑ Liu, H.Y. «Aeonium arboreum var. holochrysum». The Plant List. [Consulta: 19 desembre 2021].
* ↑ Lindl. «Sempervivum urbicum». The Plant List. [Consulta: 19 desembre 2021].
* 1 2 3 4 «Rareplants.eu». [Consulta: 14 febrer 2023].
* ↑ «Aeonium vestitum». [Consulta: 14 febrer 2023].

## Enllaços externs

* Imatge d’Aeonium vestitum